_:n0f2ca8fee33b42b9bd8aa73a9fac241fxb0
<http://schema.org/articleBody>
"Monstrumi i ljudski olo&scaron; iz paravojne formacije &ldquo;Simini četnici&rdquo;, prije likvidacije porodice Ribić i njihove rodbine i kom&scaron;ija, silovali su 13-godi&scaron;njakinju Zlatiju, Zijinu sestru.      Nakon &scaron;to su jučer u prostorijama Komemorativnog centra u Tuzli čuli ispovijest Zije Ribića, koji je kao osmogodi&scaron;njak preživio strijeljanje u Zvorniku, stručnjaci koji se godinama bave ekshumacijama i identifikacijama, bili su &scaron;okirani. Iako su godinama radili na slučajevima u kojima su ubijane trudnice, maloljetnici, kompletne porodice u Podrinju, slučaj Zije Ribića je jedinstven i najstravičniji. Naime, Ziji su srpski zločinci tokom agresije i genocida u Zvorniku ubili čak &scaron;est maloljetnih sestara, maloljetnog brata, majku i oca. On je jedini preživio. Monstrumi i ljudski olo&scaron; iz paravojne formacije, koji su sebe nazivali &ldquo;Simini četnici&rdquo;, prije likvidacije porodice Ribić i njihove rodbine i kom&scaron;ija, silovali su 13-godi&scaron;njakinju Zlatiju, Zijinu sestru. Ziju su odveli do jame, gađali ga nožem, pucali u njega i bacili na tijela ubijenih. Dodatne analize Zijad Ribić je jučer pokazao ožiljak na vratu od uboda nožem, ali i ožiljak od metka kojeg su u dječaka ispalili monstrumi. Svoju priču ovaj hrabri mladić će ispričati u ponedjeljak tokom identifikacije četiri sestre. Naime, one su trebale jučer biti identifikovane, ali je identifikacija zbog dodatnih provjera odgođena za ponedjeljak. -Neki posmrtni ostaci se moraju dodatno analizirati, jer ne možemo da razdvojimo dvije sestre, Zlatiju i Ismetu, s obzirom na to da su vrlo bliske po godinama i slične konstitucije. To ćemo rije&scaron;iti do ponedjeljka i pozvat ćemo njihovog brata, kao jedinu preživjelu osobu da izvr&scaron;i identifikaciju svojih sestara &ndash; kazao nam je Vedo Tuco, specijalista sudske medicine. Prema njegovim riječima, do sada su iz ove porodice identifikovani otac i majka, koji su, kao i ostala tijela, pronađeni u najvećoj masovnoj grobnici u na&scaron;oj zemlji, na Crnom vrhu između Zvornika i Osmaka. Nezabilježen slučaj -Nakon identifikacije u ponedjeljak nam ostaju jo&scaron; dvije sestre i jedan brat da ih pronađemo. Kada su djeca u pitanju, svi su bili maloljetni, i imali su od 2-3 godine do nekih 16-17 godina &ndash; kazao nam je doktor Tuco, koji je nekoliko puta podsjetio da ovakav slučaj nije zabilježen u njegovom dugogodi&scaron;njem radu. Inače, jučer su u Komemorativnom centru identifikovane tri osobe, koje su ubijene tokom zločina na području Podrinja. -Radi se o kompletnim tijelima. Dva uzroka smrti su strijelne povrede u predjelu glave &ndash; kazao nam je Tuco. &ldquo;Simini četnici&rdquo; oslobođeni Odjeljenje za ratne zločine u Srbiji oslobodilo je sredinom ove godine, zbog nedostatka dokaza, sedmericu pripadnika paravojne grupe &ldquo;Simini četnici&rdquo; od optužbi za ratne zločine protiv civilnog stanovni&scaron;tva u selima zvorničke općine tokom 1992. i 1993. godine.Ovo je druga prvostepena presuda. Prvom prvostepenom presudom optuženi su bili osuđeni na ukupno 72 godine zatvora, no tu je presudu ukinuo Apelacioni sud pro&scaron;le godine i naložio novo suđenje. Optužbi su oslobođeni Zoran Stojanović, Zoran Đurđević, Tomislav Gavrić, Zoran Alić, Đorđe &Scaron;ević, Dragan Đekić i Damir Bogdanović. Oni se terete za ratni zločin protiv civila romske nacionalnosti u selima Skočić, Male&scaron;ić, Klisa, Petkovci i Drinjača. Terete se, između ostaloga, i za zločin nad porodicom Ribić. (S. Karić/Faktor.ba)"
<https://akos.ba/masovna-grobnica-kozluk-ubijeno-devet-clanova-porodice-ribic-od-osmero-djece-samo-jedan-sin-prezivio/>